ΓΡΑΠΤΗ ΕΡΩΤΗΣΗ E-0140/02

υποβολή: Salvador Garriga Polledo (PPE-DE) προς την Επιτροπή

(1 Φεβρουαρίου 2002)

Θέμα: Η θέση της Επιτροπής όσον αφορά το πρόγραμμα εντοπισμού θέσης μέσω δορυφόρου Galileo

Το πρόγραμμα Galileo, το οποίο είναι ζωτικής σημασίας για τη ναυσιπλοΐα και την ανάπτυξη της τρίτης γενιάς UMTS, βρίσκεται αντιμέτωπο, από τότε που εκπονήθηκε, με σοβαρά προβλήματα, τόσο εντός όσο και εκτός της ΕΕ, τα οποία θέτουν σε κίνδυνο το μέλλον του.

Το πρόσφατο Ευρωπαϊκό Συμβούλιο του Λάκεν ενέτειλε το Συμβούλιο Υπουργών Μεταφορών της ΕΕ να λάβει, πριν από τον Μάρτιο του 2002, μια οριστική απόφαση ώστε να γίνει δυνατή η χρηματοδότηση του σταδίου ανάπτυξης του έργου, για το οποίο απαιτούνται 1 δισεκ. 100 εκατ. ευρώ.

Θα μπορούσε η Επιτροπή να αναφέρει ποιός είναι ο επιθυμητός βαθμός οικονομικής δέσμευσης, τόσο της ΕΕ όσο και των κρατών μελών, για την ανάπτυξη αυτού του σημαντικού ευρωπαϊκού έργου με αντικείμενο τον εντοπισμό θέσης μέσω δορυφόρου, το οποίο μπορεί να έχει κεφαλαιώδη σημασία για την ανεξαρτησία της Ευρώπης, όσον αφορά το πεδίο επιρροής του Galileo, αλλά και για την ανάπτυξη ενός δικτύου ζωτικής σημασίας για τη ναυσιπλοΐα και την ανάπτυξη της τρίτης γενιάς UMTS;

Απάντηση της κας de Palacio εξ ονόματος της Επιτροπής

(13 Μαρτίου 2002)

Το συνολικό κόστος του προγράμματος Galileo σχετικά με τον προσδιορισμό θέσης μέσω δορυφόρου εκτιμάται μεταξύ 3,2 και 3,4 δισεκατομμυρίων. Το πρόγραμμα περιλαμβάνει τρεις φάσεις.

Η φάση ανάπτυξης και επιβεβαίωσης εκτείνεται από το 2001 έως το 2005. Περιλαμβάνει αφενός την ανάπτυξη των δορυφόρων και των επίγειων στοιχείων, και αφετέρου την επιβεβαίωση του συστήματος σε τροχιά. Το κόστος της ανέρχεται σε 1,1 δισεκατομμύρια, εκ των οποίων το ήμισυ συνεισφέρει η Ευρωπαϊκή Ένωση και τοπόλοιπο η Ευρωπαϊκή Υπηρεσία Διαστήματος. Το ποσό των 550 εκατομμυρίων που επιβαρύνει τον κοινοτικό προϋπολογισμό στο πλαίσιο των διευρωπαϊκών δικτύων έχει ήδη καταλογισθεί στις τρέχουσες δημοσιονομικές προοπτικές της Κοινότητας. Από την πλευρά του, το συμβούλιο της Ευρωπαϊκής Υπηρεσίας Διαστήματος, που συνήλθε στο Εδιμβούργο στις 15 Νοεμβρίου 2001, αποφάσισε να καταβάλει την προβλεπόμενη εισφορά ύψους 550 εκατομμυρίων.

Η φάση της εφαρμογής, που περιλαμβάνει την κατασκευή και εκτόξευση των δορυφόρων καθώς και την εγκατάσταση του πλήρους τμήματος εδάφους, θαλοποιηθεί το 2006 και 2007. Το συνολικό της κόστος εκτιμάται μεταξύ 2 και 2,1 δισεκατομμύρια, και θα καλυφθεί από εισφορές δημόσιων και ιδιωτικών φορέων. Για τη χρηματοδότηση της φάσης αυτής, η Επιτροπή θαποβάλει τις κατάλληλες προτάσεις στο

πλαίσιο των μελλοντικών δημοσιονομικών προοπτικών ώστε να προβλεφθούν οι αναγκαίες πιστώσεις μέσα από τη χρηματοδότηση των διευρωπαϊκών δικτύων και της έρευνας. Η ανάπτυξη στρατηγικής του διαστήματος αποτελεί εξάλλου προτεραιότητα του έκτου προγράμματος πλαισίου έρευνας και τεχνολογικής ανάπτυξης (ΕΤΑ). Οι προτάσεις αυτές θα βασιστούν στη χρηματοδοτική συμμετοχή φορέων του δημόσιου και ιδιωτικού τομέα. Το ποσό της εισφοράς εκάστου θα καθοριστεί με βάση τις προτάσεις που θαποβάλει η κοινή επιχείρηση ανάλογα με τα αποτελέσματα των προσκλήσεωνποβολής προσφορών που θα προκηρυχθούν για την επιλογή τού ή των φορέων λειτουργίας του Galileo. Όπως και σε κάθε έργοποδομής του είδους αυτού, δεν είναι δυνατόν ναπάρξουν περισσότερο ακριβή αριθμητικά στοιχεία στην παρούσα φάση.

Η φάση εμπορικής εκμετάλλευσης θα αρχίσει το 2008. Οι τελευταίες μελέτες προβλέπουν τη φθίνουσα συμμετοχή του δημόσιου τομέα μέχρι το 2015 για τη χρηματοδότηση της τελευταίας αυτής φάσης. Υπογραμμίζεται ότι η κοινοτική χρηματοδοτική εισφορά κατά τη διάρκεια της φάσης εκμετάλλευσης αποτελεί στην ουσία την αντιπαροχή για τιςπηρεσίες που θα προσφέρει ο φορέας λειτουργίας. Η ενδεχόμενη επιβολή τελών ή φόρων στους αποδέκτες τωνπηρεσιών θα επιτρέψει την αντιστάθμιση των επιπτώσεων επί των δημοσίων οικονομικών.

Εν κατακλείδι, εκτός από τη φάση της ανάπτυξης που χρηματοδοτείται από την Ευρωπαϊκή Υπηρεσία Διαστήματος, οι εθνικοί προϋπολογισμοί δεν θα επιβαρυνθούν με κόστος δημόσιας χρηματοδότησης των διαφόρων φάσεων του προγράμματος Galileo.